एमपीडब्ल्यू कल उज्जैन में करेंगे प्रदर्शन, ज्ञापन देंगे
स्वास्थ्य सरोकार संघ के तहत एमपीडब्ल्यू (बहुउद्देश्यीय कार्यकर्ता) 8 मार्च को उज्जैन जाकर प्रदर्शन करेंगे और ज्ञापन देंगे। इसमें एमपीडब्ल्यू के साथ एएनएम, एलएचवी, सुपरवाइजर, बीईई भी शामिल रहेंगे।
संघ के संभागीय अध्यक्ष सुरेश जोशी ने बताया बहुउद्देश्य स्वास्थ्य कार्यकर्ता संवर्ग की वेतन विसंगति दूर करने सहित विभिन्न मांगों को लेकर पिछले साल 8 मार्च से हड़ताल की थी। उस समय तीन महीने में मांगों का निराकरण करने का आश्वासन दिया गया था। मांगें पूरी करना तो दूर हड़ताल अवधि का 8 दिन का वेतन तक काट दिया गया। आंदोलन की वर्षगांठ पर सरकार की वादाखिलाफी के विरोध में 8 मार्च बुधवार को प्रदेश सभी स्वास्थ्य कर्मचारी संभागस्तर पर मुख्यमंत्री के नाम 14 सूत्रीय मांगों का ज्ञापन कमिश्नर को सौपेंगे। उज्जैन में ज्ञापन कमिश्नर कार्यालय कोठी पर दोपहर 1 बजे दिया जाएगा।
ये हैं प्रमुख मांग
एमपीडब्ल्यू का पदनाम बदलकर ग्रामीण स्वास्थ्य संयोजक करने की घोषणा की थी जो पूरी की जाए।
संक्रामक बीमारियों से ग्रसित मरीजों के साथ संपर्क में रहकर काम करना पड़ता है इसलिए 1000 रुपए हर महीने जोखिम भत्ता दिया जाए।
एमपीडब्ल्यू पद से एपीएस पद पर पदोन्नति काउंसिलिंग के जरिए की जाए।
hin_Deva hin_Deva hin_Deva hin_Deva hin_Deva hin_Deva hin_Deva